**SINDIKAT UPRAVE I PRAVOSUĐA CRNE GORE**

**S T A T U T**

**SINDIKATA UPRAVE I PRAVOSUĐA CRNE GORE**

**Podgorica. 11.Maj.2019.godine**

Po osnovu potrebe:

* uređivanja na kvalitetniji, ravnopravniji i pravedniji način odnosa unutar Sindikata uprave i pravosuđa Crne Gore;
* za modernijim usklađenim modelom organizovanja i rada
* bolje zaštite prava zaposlenih.

 **Na osnovu člana 154 Zakona o radu ("Službeni list Crne Gore", br. 49/08, 26/09, 88/09, 26/10, 59/11, 66/12, 31/14, 53/14, 4/18) i člana 20 stav 4 i 5 Statuta Sindikata uprave i pravosuđa Crne Gore od 29. juna 2012. godine, V Vanredni Kongres Sindikata uprave i pravosuđa Crne Gore donosi**

**S T A T U T**

**SINDIKATA UPRAVE I PRAVOSUĐA CRNE GORE**

**I OPŠTE ODREDBE**

**Član 1.**

 **Sindikat uprave i pravosuđa Crne Gore (u daljem tekstu Sindikat) je dobrovoljna neprofitna organizacija koja štiti radno pravne interese zaposlenih u državnim organima, lokalnoj samoupravi, sudstvu, državnom tužilaštvu, javnim ustanovama, udruženjima i drugim djelatnostima.**

 **Sindikat je otvoren za učlanjenje svih udruženja i asocijacija koje prihvataju ovaj Statut i smatraju da mogu štititi svoje interese učlanjenjem.**

**Član 2.**

 **Ovim Statutom se utvrđuje područje i svrha djelovanja Sindikata, naziv, sjedište, znak, pečat i zastava, ciljevi, predstavljanje i zastupanje, formiranje sindikalnih organizacija i njihovih organa, postupak učlanjenja, unutrašnja organizacija, organi i tijela Sindikata, postupak izbora, finansijska i materijalna sredstva za rad.**

**Član 3.**

 **Sindikat je u svom radu i sprovođenju svoje politike autonoman od državnih organa i institucija, poslovnih organa, poslodavaca i njihovih udruženja, političkih partija i organizacija.**

**Član 4.**

 **Sindikat neposredno sarađuje sa sindikatima drugih djelatnosti u Crnoj Gori sa ciljem uspješnog rješavanja pitanja od zajedničkog interesa.**

 **Sindikat na principima ravnopravnosti, uzajamnosti i solidarnosti sarađuje sa drugim sindikatima u zemlji i inostranstvu, kao i sa međunarodnim sindikalnim organizacijama u skladu sa svojim programskim opredjeljenjima.**

 **Sindikat sarađuje sa odgovarajućim sindikatima međunarodnog sindikalnog pokreta i doprinosi razvoju i unapređivanju međunarodne sindikalne saradnje.**

 **Član 5.**

 **Sindikat djeluje na načelima uzajamnosti i solidarnosti, a pridržava se načela zakonitosti.**

 **Sindikat svoj rad i djelovanje zasniva na ovom Statutu, Programu i međunarodnim konvencijama koje regulišu pitanja rada i radnih odnosa te organizovanja i djelovanja sindikata.**

 **Član 6.**

 **Izrazi koji se u ovom Statutu koriste za fizička lica u muškom rodu podrazumijevaju iste izraze u ženskom rodu.**

 **II NAZIV, SJEDITE, ZNAK, PEČAT I ZASTAVA SINDIKATA**

**Član 7.**

 **Naziv Sinikata je: SINDIKAT UPRAVE I PRAVOSUĐA CRNE GORE.**

 **Skraćeni naziv je SUPCG.**

**Član 8.**

 **Sjedište Sindikata je u Podgorici, ulica Miljana Vukova 29/3 Podgorica, Crna Gora.**

**Član 9.**

 **Sindikat je pravno lice.**

 **Sindikat ima svoj žiro račun, pečat, štambilj i amblem.**

 **Pečat Sindikata sadrži riječi: «Sindikat uprave i pravosuđa Crne Gore – Podgorica» okruglog je oblika sa amblemom u sredini.**

 **Pečat služi za potvrđivanje autentičnosti akata na koja se stavlja.**

 **Štambilj služi za evidentiranje akata.**

 **Sindikat uprave i pravosuđa Crne Gore ima štampani memorandum koji sadrži znak, naziv, sjedište i kontakt.**

 **Ravnopravno sa svojim amblemom Sindikat koristi amblem Saveza u koji je učlanjen (Savez sindikata Crne Gore).**

**Član 10.**

 **Zastava Sindikata je bijele pozadine sa logom SUPCG u sredini i punim nazivom Sindikata ispod loga.**

### III CILJEVI I ZADACI, OBLICI I METOD DJELOVANJA SINDIKATA

**Član 11.**

 **Sindikat svojim radom i djelovanjem nastoji da svojim članovima obezbijedi:**

* **druga prava koja su propisana posebnim zakonima i kolektivnim ugovorima;**
* **kolektivno pregovaranje i zaključivanje kolektivnog ugovora na odgovarajućem nivou;**
* **učešće u rješavanju kolektivnih radnih sporova;**
* **regulisanje specifičnih prava kroz kolektivno pregovaranje;**
* **povoljniji društveno - ekonomski položaj;**
* **zagarantovanu radno - pravnu i materijalnu zaštitu i socijalnu sigurnost;**
* **stručno usavršavanje i razvijanje stvaralačkih sposobnosti i na osnovu toga napredovanje u radu;**
* **razvoj i unapredjivanje funkcija kolektivnog pregovaranja;**
* **uslove za zaštitu prava zaposlenih u upravljanju – participaciji.**

**Član 12.**

 **Radi ostvarivanja svojih ciljeva, Sindikat koristiti sljedeće oblike i metode sindikalnog djelovanja:**

* **podnosi zahtjev poslodavcu nadležnog državnog i lokalnog organa, agencijama i fondovima, međunarodnim sindikalnim asocijacijama i ostalim međunarodnim organizacijama u kojima se odlučuje o pitanjima od interesa za članstvo;**
* **pokreće incijative i učestvuje u postupku za donošenje, izmjene i dopune zakona,**

**kolektivnih ugovora i drugih propisa kojima se uređuju pitanja od interesa za članstvo;**

* **upozorava poslodavce državnih i lokalnih organa u agencijama i fondovima i druge**

**poslodavce koji su članovi Sindikata na opravdanost zahtjeva zaposlenih;**

* **angažuje nadležne organe, arbitražne sudove i međunarodne institucije nadležne za**

**rješavanje sporova;**

* **dogovara i organizuje sindikalne oblike djelovanja: štrajkove, proteste i druge vrste**

**pritisaka.**

**IV ORGANIZACIJA SINDIKATA**

**4.1. Struktura Sindikata**

**Član 13.**

 **Sindikat čine dobrovoljno udružene sindikalne organizacije koje prihvataju Statut i Program Sindikata.**

 **Sindikat može formirati: strukovne, regionalne i gradske- opštinske odbore Sindikata.**

**4.1.1.Sindikana organizacija**

**Član 14.**

 **Sindikalna organizacija je organizacioni dio Sindikata i predstavlja osnovni oblik organizovanja Sindikata.**

**Sindikalna organizacija se udružuje u Sindikat na osnovu odluke Skupštine sindikalne organizacije i odluke Glavnog odbora Sindikata.**

 **U Sindikat se može udružiti isključivo jedna sindikalna organizacija kod istog poslodavca.**

 **4.1.2. Uslovi formiranja**

**Član 15.**

 **Sindikalnu organizaciju mogu formirati najmanje tri (3) zaposlena.**

**Zaposleni iz dvije ili više manjih organa ili ustanova mogu formirati jednu sindikalnu organizaciju.**

 **Zaposleni koji kod svog poslodavca ne mogu formirati sindikalnu organizaciju, mogu se učlaniti u sindikalnu organizaciju srodnih djelatnosti ili sindikalnu organizaciju formiranu na teritoriji grada- opštine ili regiona organizovanu po principu granskog udruživanja ili u sindikalnu organizaciju zaposlenih u Sindikatu.**

 **Način organizovanosti sindikalne organizacije, na sindikalne podružnice i druge manje organizacione dijelove uređuju članovi svake sindikalne organizacije svojim sindikalnim Pravilima ili Statutom u skladu sa ovim Statutom.**

**Član 16.**

 **Članstvo u Sindikalnoj organizaciji je dobrovoljno.**

 **Član Sindikalne organizacije može biti svaki zaposleni koji prihvata Program i Statut ovog Sindikata i sindikalne organizacije u koju se učlanjuje, bez obzira na svoje političko i vjersko opredjeljenje, nacionalnu i socijalnu pripadnost, zanimanje, zvanje i profesiju.**

 **Zaposleni se učlanjuje u sindikalnu organizaciju na osnovu pristupnice.**

 **Prilikom učlanjenja član dobija člansku kartu kojom dokazuje svoje članstvo.**

 **Potpisivanjem pristupne izjave član se izjašnjava o članarini koja se uplaćuje prilikom isplate zarade, a utvrđena je Statutom Sindikata u iznosu od 1% od mjesečne zarade.**

**4.1.3.Prava i obaveze člana**

**Član 17.**

 **Član Sindikata ima sledeća prava:**

* **da predlaže, bira i bude biran u sve sindikalne organe u skladu sa ovim Statutom;**
* **da koristi prava koja se obezbeđuju kolektivnim ugovorima i pravnu zaštitu u slučaju da se ne sprovede kolektivni ugovori;**
* **na besplatnu pravnu pomoć u zaštiti i ostvarivanju prava vezanih za rad i radne odnose u skladu sa posebnim aktima Sindikata;**
* **da učestvuje u građenju i sprovođenju sindikalne politike;**
* **da se obrazuje i osposobljava za sve sindikalne akcije uključivanjem u sindikalne oblike obrazovanja;**
* **da bude pravovremeno, istinito i potpuno informisan o svim pitanjima koja se odnose na njegov materijalni i socijalni položaj;**
* **da kontroliše rad i pokreće inicijativu preko sindikalne organizacije za utvrđivanje odgovornosti i izricanje odgovarajućih sankcija članovima organa na svim nivoima sindikalnog organizovanja ukoliko ne sprovode utvrđenu sindikalnu politiku, stavove i odluke i ne pridržavaju se odredbi ovog Statuta;**
* **pomoć iz fonda solidarnosti Sindikata ili Sindikalne organizacije;**
* **pomoć iz fonda za prevenciju radne invalidnosti i rekreativni odmor;**
* **dobijanje sindikalnih kredita u skladu sa posebnim aktima svoje Sindikalne organizacije.**

**Izuzetno od stava 1 alineja 1 ovog člana starješina organa, direktor, sudija i tužilac ne mogu biti birani u sindikalne organe.**

**Član 18.**

 **Član Sindikata ima sledeće obaveze:**

* **da poštuje Statut Sindikata i ostala sindikalna akta i da djeluje u skladu sa njima;**
* **da čuva ugled Sindikata;**
* **da aktivno učestvuje u sindikalnim akcijama;**
* **da redovno plaća sindikalnu članarinu i vodi brigu o njenom namjenskom korišćenju.**

**4.1.4.Mirovanje članstva**

 **Član 19.**

 **Članstvo u Sindikatu može se staviti u mirovanje po obavještenju Predsjednika Sindikalne organizacije, iz opravdanih razloga. Opravdani razlozi za mirovanje smatraju se finansijske prilike kod poslodavca, odnosno neredovne isplate zarada, koje otežavaju izmirenje članarine.**

 **U periodu mirovanja, članica Sindikata ostvaruje prava koje proističu iz članstva.**

**4.1.5.Prestanak članstva**

**Član 20.**

 **Članstvo člana u Sindikatu prestaje:**

* **istupanjem člana na osnovu pisane izjave - istupnice, koju je dužan izdati predsjednik Sindikalne Organizacije na zahtjev člana, nakon izmirenja svih obaveza;**
* **isključenjem zbog neplaćene članarine, tri mjeseca uzastopno;**
* **prelaskom na rad u drugu djelatnost;**
* **prestankom radnog odnosa;**
* **isključenjem: kada član djeluje suprotno Programu i Statutu;**
* **protivzakonito koristi povjerenu sindikalnu imovinu;**
* **kada sprječava druge članove u aktivnostima koje vodi Sindikat.**

 **Izuzetno od stava 1 alineja 2 i 4 ovog člana, članstvo ne prestaje u slučaju otkaza od strane poslodavca do okončanja sudskog postupka.**

 **Odluku o isključivanju donosi sindikalna organizacija.**

**Član 21.**

 **Član sindikata koji je isključen ima pravo žalbe Statutarnom odboru Sindikata u roku od 15 dana.**

 **Prestankom članstva prestaju sva prava i obaveze u odnosu na Sindikat, odnosno Sindikata prema članu.**

 **Član sindikata koji je istupio ili je isključen iz članstva ima pravo da se obrati pisanim zahtjevom sindikalnoj organizaciji za ponovni prijem u Sindikat, odnosno sindikalnu organizaciju.**

 **Odluku o ponovnom učlanjenju donosi sindikalna organizacija.**

**Član 22.**

 **Sindikalna organizacija iz djelatnosti ovog Sindikata:**

* **potpisuje kolektivni ugovor kod poslodavca;**
* **pregovara sa organima upravljanja i rukovođenja;**
* **stara se o primjeni kolektivnih ugovora;**
* **razmatra i daje primjedbe na opšti i granski kolektivni ugovor;**
* **razmatra i zauzima stavove o pitanjima koja se regulišu statutom i drugim aktima poslodavca;**
* **pokreće i rješava pitanja od interesa za članove;**
* **brine o zaštiti na radu;**
* **rješava zahtjeve i potrebe svog članstva;**
* **informiše o zaključcima i radu viših organa;**
* **zauzima stavove i daje predloge sindikalnim organima Sindikata u vezi sa pitanjima od interesa za zaposlene, koje će zastupati kod organa upravljanja, poslovodstva državnih i lokalnih organa;**
* **učestvuje u javnim raspravama o svim dokumentima koja se odnose na interese članstva;**
* **donosi odluku o oblicima sindikalnog djelovanja – štrajkovi, protesti i druge vrste pritisaka;**
* **donosi pravila, odnosno statut o načinu rada sindikalne organizacije;**
* **donosi odluku o udruživanju u ovaj Sindikat.**

**4.1.6.Organi sindikalne organizacije**

**Član 23.**

 **Organi sindikalne organizacije su:**

* **Skupština;**
* **Izvršni odbor;**
* **Predsjednik;**
* **Nadzorni odbor.**

 **Izuzetno od ovog stava sindikalna organizacija sa manje od 20 članova umjesto izvršnog odbora bira samo predsjednika, a funkciju nadzornog odbora obavlja samo jedno lice koje izabere Skupština sindikalne organizacije.**

**Skupština**

**Član 24.**

 **Skupština je najviši organ sindikalne organizacije.**

 **Skupštinu čine svi članovi sindikalne organizacije.**

 **Skupštinu sindikalne organizacije sa većim brojem članova i složenom unutrašnjom organizacijom mogu da čine njihovi predstavnici.**

 **Odluku o broju predstavnika i drugi kriterijumi propisuju se pravilima, odnosno statutom sindikalne organizacije.**

 **Skupština se obavezno saziva najmanje jedanput godišnje.**

 **Prema potrebi može se sazvati i ranije na zahtjev najmanje jedne trećine članstva, odnosno izvršnog odbora.**

 **Skupština razmatra rezultate rada sindikalne organizacije, usvaja izvještaje izvršnog odbora o radu i finansijskom poslovanju, utvrđuje pravce aktivnosti sindikalne organizacije.**

 **Skupština:**

* **usvaja Pravila o organizovanju sindikalne organizacije,**
* **usvaja poslovnik o radu,**
* **usvaja Program rada,**
* **donosi odluku o raspisivanju izbora,**
* **bira predsjednika Sindikalne organizacije,**
* **vrši izbor izvršnog odbora i nadzornog odbora,**
* **donosi odluku o stupanju u štrajk, pokretanju protesta i drugih vrsta pritisaka.**

 **Izvršni odbor**

**Član 25.**

 **Izvršni odbor je izvršni organ Skupštine.**

 **Izvršni odbor ima neparan broj članova, koje bira Skupština, tajnim glasanjem, između više kandidata od broja koji se bira, saglasno pravilima, odnosno statutom sindikalne organizacije.**

**Član 26.**

* **Izvršni odbor u ime članova svoje sindikalne organizacije:**
* **priprema predloge akata koje usvaja Skupština;**
* **sprovodi odluke, stavove i zaključke Sindikalne organizacije, odnosno Skupštine i viših organa Sindikata;**
* **pregovara, zaključuje i prati realizaciju kolektivnog ugovora kod poslodavca, pokreće inicijativu za njegove izmjene i dopune;**
* **priprema predloge izmjena i dopuna Statuta i Pravila;**
* **saziva Skupštinu sindikalne organizacije;**
* **priprema predlog izvještaja o radu, programa rada i dr;**
* **zahtijeva i obezbjeđuje da se u Statutu ili Odluci o organizaciji i načinu rada organa, utvrde obaveze poslodavca prema inicijativama i stavovima Sindikata;**
* **obezbjeđuje uslove za redovno, potpuno i istinito informisanje zaposlenih o pitanjima koja utiču na njihov materijalni i socijalni položaj;**
* **donosi svoj program rada i podnosi članstvu godišnji izvještaj o svom radu;**
* **priprema izbore u skladu sa odlukom Skupštine;**
* **obezbjeđuje uslove da članovi sindikata redovno plaćaju članarinu i da se sredstva sindikalne članarine koja ostaju sindikalnoj organizaciji troše namjenski - isključivo za sindikalne aktivnosti;**
* **donosi finansijske odluke;**
* **usvaja finansijski izvještaj;**
* **razmatra zahtjeve i prigovore članova;**
* **bavi se i drugim pitanjima od interesa za članstvo.**

**Svoje stavove, zaključke i odluke Izvršni odbor izgrađuje i donosi na osnovu predloga i mišljenja članstva sindikalne organizacije.**

 **Predsjednik**

**Član 27.**

* **Predsjednik sindikalne organizacije:**
* **presjedava sjednicama Izvršnog odbora i Skupštine;**
* **predstavlja i zastupa sindikalnu organizaciju;**
* **potpisuje opšte i pojedinačne akte Sindikalne organizacije;**
* **zastupa zaposlene u pregovorima sa poslodavcem;**
* **brine za dosljedno ostvarivanje prava iz kolektivnog ugovora;**
* **stara se o informisanju članstva;**
* **brine o zaštiti na radu.**
* **bavi se i drugim pitanjima od interesa za članstvo.**

 **Predsjednik Sindikalne organizacije u svom djelovanju polazi od interesa članstva, stavova skupštine, stavova sindikalne organizacije i organa Sindikata.**

 **Nadzorni odbor**

**Član 28.**

 **Nadzorni odbor ima neparan broj članova koje bira skupština na način i po postupku izbora izvršnog odbora sindikalne organizacije.**

 **Nadzorni odbor sindikalne organizacije vrši nadzor nad korišćenjem finansijskih i drugih sredstava i o tome informiše sindikalnu organizaciju.**

 **Član nadzornog odbora ne može biti istovremeno i član izvršnog odbora i obrnuto.**

 **Sindikalna organizacija i izvršni odbor dužni su da razmatraju izvještaje i zaključke nadzornog odbora.**

**V ORGANI SINDIKATA**

**5.1. Organi Sindikata**

**Član 29.**

**Organi Sindikata su:**

* **Kongres;**
* **Skupština;**
* **Glavni odbor;**
* **Predsjednik;**
* **Potpredsjednik;**
* **Statutarni odbor;**
* **Nadzorni odbor.**

**5.1.1. Kongres**

**Član 30.**

 **Kongres je najviši organ sindikata.**

**Kongres čine Predsjednik Sindikata, Potpredsjednik Sindikata, Predsjednik Skupštine, Potpredsjednik/ci Skupštine, delegati Skupštine, članovi Glavnog odbora, članovi Nadzornog odbora, članovi Statutarnog odbora, Sekretar Sindikata i do 150 dodatnih delegata.**

 **Dodatni delegati se raspoređuju sindikalnim organizacijama čija je finansijska parcitipacija u članarini između dva kongresa veća od 2%.**

**Član 31.**

 **Kongres:**

* **verifikuje mandate delegata Kongresa;**
* **usvaja Statut Sindikata i izmjene i dopune Statuta Sindikata;**
* **raspravlja i usvaja izvještaje o radu organa Sindikata između dva Kongresa (Izvještaj o radu Predsjednika i Glavnog odbora Sindikata, Izvještaj o radu Skupštine Sindikata, Izvještaj o . radu Statutarnog odbora i Izvještaj o radu Nadzornog odbora);**
* **usvaja Program rada Sindikata;**
* **usvaja rezolucije;**
* **donosi srednjoročne i dugoročne strategije razvoja Sindikata;**
* **bira i razrješava predsjednika Sindikata;**
* **bira i razrješava članove Nadzornog odbora;**
* **bira i razrješava članove Statutarnog odbora;**
* **rješava žalbe i molbe upućene Kongresu;**
* **donosi Poslovnik o radu Kongresa;**
* **donosi smjernice o radu organa Sindikata;**
* **donosi druge akte i odluke u skladu sa ovim Statutom i na zahtjev organa Sindikata.**

**Član 32.**

**Radna tijela kongresa su :**

* **Predsjedništvo;**
* **Verifikaciona komisija;**
* **Izborna komisija.**

**Član 33.**

 **Predsjedništvo Kongresa čine predsjednik i potpresjednik Sindikata, predsjednik i potpredsjenici Skupštine Sindikata i sekretar Sindikata.**

 **Kongresom predsjedava predsjednik Skupštine Sindikata.**

 **Predsjedništvo Kongresa sa pripremama za Kongres počinje najkasnije 60 dana prije održavanja Kongresa, za šta je odgovoran predsjednik Skupštine Sindikata.**

 **Predsjedništvo Kongresa :**

* **utvrđuje broj prisutnih na Kongresu na osnovu izvještaja Verifikacione komisje;**
* **utvrđuje dnevni red;**
* **vodi zapisnik sa zasjedanja;**
* **utvrđuje raspored diskutanata po tačkama dnevnog reda;**
* **utvrđuje kvorum prilikom glasanja o predloženim odlukama;**

 **Predsjedništvo je dužno da radni materijal nakon sprovedenog Kongresa pravilno odloži u arhivu Sindikata.**

**Član 34.**

 **Verifikacionu komisiju čine jedan član Statutarnog odbora, jedan član Nadzornog odbora i tri člana koja izabere Glavni odbor, najkasnije sedam dana od dana donošenja odluke o održavanju Kongresa.**

 **Predsjednika Verifikacione komisije biraju članovi između sebe.**

 **Verifikaciona Komisija :**

* **utvrđuje broj dodatnih delegata koji pripada konkretnoj sindikalnoj organizaciji;**
* **utvrđuje imena i prezimena delegata kongresa;**
* **utvrđuje da li predloženi kandidati za izbor predsjednika, potpredsjednika Sindikata, članovi Nadzornog i Statutarnog odbora ispunjavaju uslove u skladu sa Statutom;**
* **vodi evidenciju dolaska na Kongres i izdaje akreditacije delegatima.**

 **Predsjednik Sindikalne organizacije dužan je dostaviti Verifikacionoj komisiji spisak svojih delegata za Kongres sa matičnim brojem i kopijom pristupnice Sindikalnoj organizaciji najkasnije 15 dana prije Kongresa.**

 **Delegat koji iz opravdanih razloga ne može prisustvovati Kongresu, može punomoćjem (ovjerenim od strane predsjednika Sindikalne organizacije, sa matičnim brojem zamjene i kopijom pristupnice Sindikalnoj organizaciji) ovlastiti drugog člana svoje sindikalne organizacije da punopravno učestvuje u radu Kongresa.**

**Član 35.**

 **Izbornu komisiju čini pet članova Skupštine Sindikata i biraju se na istoj sjednici na kojoj se odlučuje o zakazivanju Kongresa.**

 **Izborna komisija:**

* **na osnovu izvještaja Verifikacione komisije utvrđuje liste kandidata za izbor predsjednika i potpredsjednika Sindikata, za članove Nadzornog i Statutarnog odbora;**
* **organizuje tajno glasanje sa paravanima i kutijama za glasanje;**
* **vrši prebrojavanje glasova i sačinjava izvještaj o izbornim rezultatima koji usvaja Kongres.**

 **Usvajanjem izvještaja Izborne komisije rezultati izbora se smatraju konačnim.**

**Član 36.**

 **Kongres može biti redovni i vanredni.**

 **Redovni Kongres se održava svake pete godine u periodu od septembra do kraja decembra mjeseca.**

 **Odluku o održavanju redovnog Kongresa donosi Predsjednik Sindikata najmanje tri mjeseca prije održavanja Kongresa, a najkasnije do kraja avgusta.**

 **Ukoliko Predsjednik Sindikata ne donese odluku iz stava 3 ovog člana, odluku o održavanju redovnog Kongresa donosi Predsjednik Skupštine najkasnije do 15. septembra.**

 **Ukoliko Predsjednik Skupštine Sindikata ne postupi u skladu sa stavom 4 ovoga člana odluku o održavanju redovnog Kongresa donosi Statutarni odbor najkasnije do kraja septembra.**

 **Vandredni Kongres se održava po potrebi, na osnovu odluke o održavanju vanrednog Kongresa koju donosi Predsjednik Sindikata.**

 **Odluku o održavanju vanrednog Kongresa može donijeti Skupština Sindikata ako se za istu izjasni više od ½ od ukupnog broja delegata, pod uslovom da je predsjednik Sindikata prethodno odbio inicijativu za zakazivanje vanrednog Kongresa ili istu nije uzeo u razmatranje u ostavljenom roku koji ne može biti kraći od 30 dana od dana podnošenja inicijative.**

 **Predkongresne aktivnosti i rad redovnog i vanrednog Kongresa bliže se uređuju Poslovnikom o radu Kongresa.**

**Član 37.**

 **Predsjednik Sindikata je obavezan da u roku od 60 dana od dana održavanja Kongresa zakaže i održi konstitutivne sjednice novoizabranih organa Sindikata.**

**5.1.2. Skupština Sindikata**

**Član 38.**

 **Skupština Sindikata (u daljem tekstu: Skupština) je najviši organ Sindikata između dva Kongresa.**

 **Skupštinu čine delegati, i to: Predsjednik Sindikata, Potpredsjednik Sindikata, Predsjednik Skupštine, Potpredsjednik/ci Skupštine, članovi Glavnog odbora, Sekretar Sindikata i predsjednici svih sindikalnih organizacija članica Sindikata.**

**Član 42.**

 **Skupština radi u sjednicama.**

 **Sjednica Skupštine može biti konstitutivna, redovna i vanredna.**

 **Konstitutivnu sjednicu Skupštine zakazuje predsjednik Sindikata, a istom predsjedava najstariji delegat. Na konstitutivnoj sjednici Skupštine verifikuju se mandati delegata Skupštine i vrši izbor Predsjednika i Potpredsjednika Skupštine,Potpredsjednika Sindikata, dodatnih članova Glavnog odbora i Sekretara Sindikata.**

 **Redovna sjednica Skupštine održava se svake godine do kraja marta.**

 **Vanredna sjednica Skupštine održava se po potrebi, na zahtjev Predsjednika Sindikata,Predsjednika Skupštine, Glavnog odbora, Statutarnog odbora, Nadzornog odbora ili 1/3 delegata Skupštine.**

 **Sjednice Skupštine zakazuje i istima predsjedava Predsjednik Skupštine.**

 **Skupštine su punovažne ukoliko istima prisustvuje više od polovine od ukupnog broja delegata.**

 **Skupština donosi odluke većinom glasova prisutnih delegata.**

 **Odluke o organizovanju generalnog štrajka i izmjene i dopune Statuta izmedju dva Kongresa donose se dvotrećinskom većinom od ukupnog broja delegata“.**

**Član 43.**

  **Nadležnosti Skupštine:**

* **donosi poslovnik o svom radu;**
* **bira i razrješava predsjednika i potpredsjednike Skupštine;**
* **na predlog predsjednika Sindikata bira potpredsjednika Sindikata;**
* **na predlog predsjednika Sindikata bira sekretara Sindikata;**
* **verifikuje ispregovarani Granski kolektivni ugovor;**
* **usvaja Godišnji izvještaj o radu Predsjednika i Glavnog odbora Sindikata;**
* **preduzima sve neodložne poslove iz nadležnosti Kongresa, osim izbora predsjednika Sindikata, članova Nadzornog i Statutarnog odbora;**
* **donosi Pravilnik o unutrašnjoj organizaciji i sistematizaciji Stručne službe Sindikata, na predlog Glavnog odbora;**
* **bira predstavnike u skupštinskim tjelima asocijacija u koje je učlanjen Sindikat;**
* **odlučuje o članstvu Sindikata u međunarodnim i evropskim organizacijama;**
* **odlučuje o članstvu Sindikata u savezu sa drugim sindikatima na nivou Crne Gore;**
* **odlučuje o žalbama i drugim podnescima upućenih Skupštini;**
* **donosi odluku o stupanju u štrajk i druge oblike sindikalnog djelovanja za ostvarivanje ustavom i konvencijama zagarantovanih prava zaposlenih na nivou djelatnosti;**
* **donosi i druge odluke od interesa za članove ovog Sindikata“.**

**Član 44.**

 **Skupština ima Predsjednika i dva Potpredsjednika koji se biraju na način i po postupku utvređ ovim Statutom.**

**Član 45.**

 **Predsjednika Skupštine bira Skupština iz redova delegata.**

 **Predsjednik Skupštine:**

* **predstavlja delegatsku grupu Sindikata u skupštini asocijacija u koje je Sindikat učlanjen;**
* **zakazuje redovne i vanredne sjednice Skupštine i predsjedava sjednicama;**
* **predlaže dnevni red;**
* **stara se o poštovanju odredaba Statuta i Poslovnika o radu Skupštine;**
* **prima inicijative i zahtjeve članova Sindikata upućene Skupštini;**
* **potpisuje zapisnik sa sjednica, odluke Skupštine i druge akte koje donosi Skupština;**
* **obavlja druge poslove u skladu sa ovim Statutom i drugim aktima Sindikata.**

 **U slučaju prestanka mandata Predsjednika i Potpredsjednika Sindikata, Predsjednik Skupštine obavlja poslove iz nadležnosti Predsjednika Sindikata do izbora Predsjednika Sindikata“.**

**Član 46.**

 **Potpredsjednike Skupštine bira Skupština iz reda delegata.**

 **Potpredsjednici Skupštine pomažu u radu Predsjedniku Skupštine i u slučaju odsustva Predsjednika Skupštine, sprječenosti za rad ili prestanka mandata obavljaju sve poslove iz nadležnosti Predsjednika Skupštine.**

 **U slučaju da predsjednik Skupštine suprotno odredbama ovog Statuta ne zakaže sjednicu Skupštine, potpredsjednici imaju pravo da zakažu istu.**

**Član 47.**

**5.1.3. Glavni odbor Sindikata**

**Član 48.**

**Glavni odbor Sindikata (u daljem tekstu: Glavni odbor) je izvršni organ Sindikata i za svoj**

**rad odgovoran je Kongresu i Skupštini.**

**Glavni Odbor čine :**

* **Predsjednik Sindikata;**
* **Potpredsjednik Sindikata;**
* **Predsjednik Skupštine;**
* **Koordinatori asocijacija Sindikata;**
* **Sekretar Sindikata;**
* **Predsjednici sindikalnih organizacija čija je finansijska participacija u članarini Sindikata u periodu između dva Kongresa veća od 4%;**
* **dodatnih 7 članova koje bira Skupština na predlog Predsjednika Sindikata.**

 **U cilju efikasnijeg i ekonomičnijeg rada i donošenja i sprovođenja odluka Glavni odbor bira**

**Predsjedništvo koje čine: Predsjednik Sindikata, Potpredsjednik Sindikata, Predsjednik Skupštine, Sekretar Sindikata i najmanje tri člana Glavnog odbora.**

 **Izuzetno u neodložnim i hitnim poslovima Predsjedništvo može jednoglasnim odlučivanjem**

**donositi odluke iz nadležnosti Glavnog odbora, s tim što iste odluke moraju biti verifikovane na prvoj sjednici Glavnog odbora.**

 **Bliži način rada Glavnog odbora uređuje se Poslovnikom o radu Glavnog odbora koji donosi sam Glavni odbor”.**

**Član 49.**

 **Glavni odbor radi na sjednicama.**

 **Sjednice Glavnog odbora održavaju se po potrebi i obavezno na zahtjev Statutarnog odbora ili Nadzornog odbora.**

 **Sjednice Glavnog odbora zakazuje i istima predsjedava Predsjednik Sindikata.**

 **Sjednice Glavnog odbora su punovažne ukoliko istima prisustvuje više od polovine od ukupnog broja članova Glavnog odbora.**

 **Glavni odbor donosi odluke većinom glasova prisutnih članova.**

 **Na sjednice Glavnog odbora obavezno se pozivaju predsjednik Statutarnog odbora i predsjednik Nadzornog odbora koji ravnopravno učestvuju u raspravi bez prava glasa.**

**Član 50.**

 **Glavni odbor Sindikata:**

* **donosi Poslovnik o svom radu i druga akta kojim se regulišu odnosi u Sindikatu;**
* **sprovodi stavove, odluke i zaključke Skupštine;**
* **utvrđuje predlog novog Statuta i izmjene i dopune istog;**
* **utvrđuje predlog Programske orijentacije za djelovanje Sindikata;**
* **priprema i predlaže Skupštini Godišnji izvještaj o radu Predsjednika Sindikata i Glavnog odbora;**
* **priprema i predlaže Kongresu mandatni Izvještaj o radu Predsjednika Sindikata i Glavnog odbora;**
* **utvrđuje zajedničke osnove za pregovaranje i opunomoćuje predstavnike za zaključivanje, izmjene i dopune Granskog kolektivnog ugovora;**
* **utvrđuje zajedničke interese i koordinira aktivnosti za njihovo ostvarivanje;**
* **učestvuje u izgrađivanju zajedničke politike sa sindikatima drugih djelatnosti na nacionalnom nivou;**
* **učestvuje u organizovanju javne rasprave o zakonskim predlozima od interesa za zaposlene;**
* **organizuje zajedničke akcije solidarnosti kojima se rješavaju socijalna pitanja zaposlenih;**
* **podstiče i razvija sindikalni rad u svim oblicima organizovanja i djelovanja Sindikata;**
* **brine o sveobuhvatnoj zaštiti izvršnih odbora i članova Sindikata;**
* **brine o stručnim, kadrovskim i drugim pitanjima za rad i djelatnost Sindikata;**
* **brine o radno - pravnoj zaštiti, materijalnoj i socijalnoj sigurnosti zaposlenih za čijim radom je prestala potreba sprovođenjem programa racionalizacije i reorganizacije poslodavca;**
* **bori se za ostvarivanje kvaliteta rada;**
* **vodi akcije za redovno i sveobuhvatno sindikalno učlanjivanje, evidenciju o redovnoj uplati - sindikalne članarine i politiku namjenske upotrebe sindikalnih sredstava;**
* **organizuje protest, štrajk i druge oblike sindikalnog djelovanja za ostvarivanje Ustavom i konvencijama zagarantovanih prava zaposlenih;**
* **razvija i unapređuje sindikalnu saradnju sa srodnim i drugim sindikatima na nacionalnom nivou i uključuje se u međunarodnu saradnju;**
* **donosi odluke o udruživanju sindikalnih organizacija u Sindikat po utvrđenim pravilima i kriterijumima;**
* **utvrđuje predloge novog Statuta i izmjena i dopuna Statuta i pravilnika koje usvajaju Kongres i Skupština ;**
* **donosi odluku o formiranju asocijacija sindikata i pravilnike o njihovom radu;**

**- prema potrebi, između dvije skupštine, vrši izmjenu svojih članova do 1/3 od ukupnog broja organa;**

**- odlučuje o profesionalnom angažmanu i visini zarade predsjednika;**

**- odlučuje o novčanim naknadama za rad;**

**- usklađuje i koordinira djelovanje sindikalnih organizacija;**

**- uređuje,usklađuje i koordinira djelovanjem asocijacija sindikata;**

**- informiše članstvo i javnost o bitnim pitanjima rada i djelovanja sindikata;**

**- donosi i druge odluke od značaja za djelovanje i rad Sindikata.**

**5.1.4. Predsjednik Sindikata**

**Član 51.**

 **Predsjednik Sindikata (u daljem tekstu Predsjednik) predstavlja Sindikat.**

 **Predsjednik svoju funkciju po pravilu obavlja profesionalno.**

 **Profesionalni odnos sa Predsjednikom uređuje se odlukom Skupštine Sindikata.**

**Član 52.**

 **Predsjednik**

* **predstavlja Sindikat i zastupa interese članstva unutar Sindikata i u odnosima sa drugim sindikatima i sindikalnim asocijacijama, pred državnim i drugim organizacijama i ostalim domaćim, stranim i međunarodnim subjektima;**
* **zakazuje Kongres, konstitutivne sjednice organa i zakazuje sjednice Glavnog odbora i Predsjedništva i istima predsjedava;**
* **izvršava odluke i zaključke Glavnog odbora i drugih organa Sindikata i stara se o urednom i blagovremenom sprovođenju istih;**
* **zaključuje i potpisuje Granski kolektivni ugovor;**
* **potpisuje memorandume o saradnji;**
* **stara se iz okvira svoje nadležnosti o pravilnoj primjeni ovog Statuta i drugih akata Sindikata;**
* **donosi druge odluke od značaja za rad Sindikata i obalja ostale poslove u skladu sa Statutom, drugim aktima Sindikata i odlukama organa Sindikata.**

 **Predsjednik podnosi Skupštini Godišnji izvještaj o radu Predsjednika i Glavnog odbora.**

 **Predsjednik podnosi Kongresu mandatni izvještaj o radu Predsjednika i Glavnog odbora i predlog Programa rada Sindikata.**

 **Izvještaji iz stava 2 ovog člana sadrže detaljan i jasan pregled planiranih i realizovanih obaveza Predsjednika i Glavnog odbora i ocjenu uspješnosti realizacije Programa rada Sindikata, navođenje vanrednih sindikalnih aktivnosti i rezultate istih, pregled rada asocijacija Sindikata, Sekretara Sindikata i Stručne službe, kao i poseban pregled materijalno-finansijskog stanja Sindikata u izvještajnom periodu.**

**5.1.5. Potpredsjednik Sindikata**

**Član 53.**

 **Potpredsjednik Sindikata pomaže Predsjedniku u obavljanju poslova iz nadležnosti Predsjednika shodno nalozima i uputstvima Predsjednika.**

**Potpredsjednik Sindikata mijenja Predsjednika u svim slučajevima odsustva, spriječenosti za rad ili u slučaju prestanka mandata Predsjednika.**

**5.1.6. Statutarni odbor**

**Član 54.**

 **Statutarni odbor Sindikata ima tri člana.**

 **Statutarni odbor:**

* **prati primjenu i sprovođenje ovog Statuta i ukazuje na eventualno nepoštovanje istog;**
* **daje tumačenje i obrazloženje ovog Statuta i drugih akata Sindikata i ocjenjuje usklađenost**

**odredaba akata Sindikata, organa, asocijacija i timova Sindikata i sindikalnih organizacija sa odredbama ovog Statuta i drugim aktima Sindikata;**

* **razmatra inicijative i opravdanost zahtjeva za izmjene i dopune Statuta ili donošenje novog**

**Statuta i učestvuje u pripremi nacrta istih;**

* **raspravlja i rješava žalbe statutarnog karaktera;**
* **obavlja druge poslove iz nadležnosti Statutarnog odbora shodno ovom Statutu i drugim opštim**

**aktima Sindikata.**

 **Članovi Statutarnog odbora ne mogu biti delegati na Kongresu i u Skupštini, ne mogu biti članovi Glavnog odbora, niti mogu obavljati drugu funkciju u nekom od organa Sindikata.**

 **Članove Statutarnog odbora bira Kongres, tajnim glasanjem između više kandidata od broja koji se bira, s tim što je preporučivo da isti budu iz reda članova sidikata koji su pravnici ili se bave srodnim djelatnostima.**

**Kongres bira i tri dodatna člana Statutarnog odbora koji po redosljedu izbora popunjavaju upražnjena mjesta u Statutarnom odboru između dva Kongresa.**

 **Predsjednika Statutarnog odbora biraju članovi Statutarnog odbora između sebe;**

 **Predsjednik Statutarnog odbora učestvuje u radu Glavnog odbora, bez prava odlučivanja.**

 **Statutarni odbor radi u sjednicama.**

 **Rad Statutarnog odbora je punovažan ako istom prisustvuju najmanje dva člana, dok odluke donosi većinom glasova od ukupnog broja članova.**

 **Statutarni odbor podnosi Kongresu Izvještaj o radu Statutarnog odbora.**

**Organi Sindikata i sindikalnih organizacija su obavezni da na zahtjev Statutarnog odbora istom dostave tražene materijale i omoguće mu nesmetan rad iz okvira nadležnosti Statutarnog odbora.**

 **Bliži način rada Statutarnog odbora uređuje se Poslovnikom o radu Statutarnog odbora koji donosi Statutarni odbor.**

**5.1.7. Nadzorni odbor**

**Član 55.**

 **Nadzorni odbor Sindikata ima tri člana.**

 **Nadzorni odbor obavlja nadzor nad materijalno-finansijskim poslovanjem i raspolaganjem sindikalnim sredstvima i imovinom Sindikata.**

 **Nadzorni odbor:**

* **daje stručna uputstva u pogledu pravilnog materijalno-finansijskog poslovanja Sindikata i**

**sindikalnih organizacija;**

* **ukazuje na eventualne propuste i daje stručna uputstva u pogledu otklanjanja istih;**
* **po potrebi, a najmanje jednom godišnje, sačinjava nalaz materijalno-finansijskog poslovanja**

**Sindikata i daje preporuke organima Sindikata u vezi sa materijalno-finansijskim poslovanjem.**

 **Članovi Nadzornog odbora ne mogu biti delegati na Kongresu i u Skupštini, ne mogu biti članovi Glavnog odbora, niti mogu obavljati drugu funkciju u nekom od organa Sindikata.**

 **Članove Nadzornog odbora bira Kongres, tajnim glasanjem između više kandidata od broja koji se bira, s tim što je preporučivo da isti budu iz reda članova sidikata koji se bave materijalno-finansijskim poslovanjem ili srodnim djelatnostima.**

 **Kongres bira i tri dodatna člana Nadzornog odbora koji po redosljedu izbora popunjavaju upražnjena mjesta u Nadzornom odboru između dva Kongresa**

 **Predsjednika Nadzornog odbora članovi Nadzornog odbora između sebe.**

 **Predsjednik Nadzornog odbora učestvuje u radu Glavnog odbora, bez prava odlučivanja.**

 **Nadzorni odbor radi u sjednicama.**

 **Rad Nadzornog odbora je punovažan ako istom prisustvuju najmanje dva člana, dok odluke donosi veđinom glasova od ukupnog broja članova.**

 **Nadzorni odbor podnosi Kongresu Izvještaj o radu Nadzornog odbora.**

 **Prije podnošenja Izvještaja o radu Nadzornog odbora Kongresu, Nadzorni odbor dostavlja svoj izvještaj na izjašnjenje Predsjedniku i Glavnom odboru i navedeno izjašnjenje se prilaže izvještaju Nadzornog odbora i čini njegov sastavni dio.**

 **Organi Sindikata i sindikalnih organizacija su obavezni da na zahtjev Nadzornog odbora istom dostave tražene materijale i omoguće mu nesmetan rad iz okvira nadležnosti Nadzornog odbora.**

 **Bliži način rada Nadzornog odbora uređuje se Poslovnikom o radu Nadzornog odbora koji donosi Nadzorni odbor.**

**Član 56.**

 **U cilju kvalitetnijeg sprovođenja sindikalnih aktivnosti i zaštite interesa zaposlenih Sindikat formira strukovne asocijacije, asocijacije mladih, asocijacije žena, kao i druge asocijacije zaposlenih u skladu sa potrebama i interesovanjem članstva.**

 **Asocijacije se formiraju odlukom Glavnog odbora i djeluju u okviru Sindikata.**

 **Radom asocijacije rukovodi koordinator asocijacije koji je po funkciji član Glavnog odbora.**

 **Unutrašnju strukturu asocijacije i druga pitanja za rad asocijacije uređuju se pravilnikom koji donosi Glavni odbor**

**VI IZBORI I MANDAT**

**Član 57.**

 **Izbori u Sindikatu i sindikalnim organizacijama mogu biti redovni i vanredni.**

 **Redovni izbori u Sindikatu i sindikalnim organizacijama održavaju se svake pete godine.**

 **Vanredni izbori u Sindikatu i sindikalnim organizacijama održavaju se u slučaju skraćenja mandata organa.**

 **Postupak sprovođenja redovnih i vanrednih izbora na nivou Sindikata, sindikalnih organizacija i postupak izbora predstavnika Sindikata u većim asocijacijama čiji je Sindikat član, kao i pitanja vezana za uslove za izbor na funkcije, trajanje mandata i postupanje nakon isteka mandata organa i druga pitanja vezana za izbore u Sindikatu i sindiklanim organizacijama bliže se uređuju Pravilnikom o izborima i mandatima u Sindikatu i sindikalnim organizacijama koji donosi Skupština Sindikata.**

**Član 58.**

 **Uslovi za izbor na funkcije:**

* **delegat Kongresa ili Skupštine- najmanje šest mjeseci članstva;**
* **član Glavnog odbora - najmanje godinu dana članstva;**
* **sekretar Sindikata - najmanje godinu dana članstva;**
* **član Statutarnog ili Nadzornog odbora - najmanje tri godine članstva;**
* **predsjednik i potpredsjednik Sindikata - najmanje četiri godine članstva.**

**Član 59.**

 **Nosioci funkcija i članovi organa mogu biti izabrani više puta uzastopno.**

**Član 60.**

 **Mandat svim organima Sindikata traje pet godina, a najduže 60 dana od dana održavanja Kongresa, odnosno najduže 60 dana od zadnjeg dana kada je Kongres trebao biti održan.**

 **Mandat izabranim licima u Sindikatu traje pet godina i vezan je za mandat organa Sindikata, a najduže traje 60 dana od dana održavanja Kongresa, odnosno najduže 60 dana od zadnjeg dana kada je Kongres trebao biti održan.**

 **Mandat svim organima sindikalnih organizacija traje pet godina, a najduže 60 dana od dana održavanja izborne skupštine sindikalne organizacije, odnosno najduže 60 dana od zadnjeg dana kada je izborna skupština sindikalne organizacije trebala biti održana.**

 **Mandat izabranim licima u sundikalnim organizacijama traje pet godina i vezan je za mandat organa sindikalne organizacije, a najduže traje 60 dana od dana održavanja izborne skupštine sindikalne organizacije, odnosno najduže 60 dana od zadnjeg dana kada je Kongres trebao biti održan.**

 **Mandat izabranim licima prestaje prije isteka mandata:**

* **podnošenjem usmene ili pismene ostavke;**
* **razrješenjem;**
* **prestankom članstva u sindikatu;**
* **gubitkom poslovne sposobnosti;**
* **smrću.**

 **U slučaju neodržavanja Kongresa Sindikata ili neodržavanja izbora u sindikalnoj organizaciji u skladu sa odredbama ovog Statuta i isteka mandata organa Sindikata, odnosno isteka mandata organa sindikalne organizacije, isti organi se smatraju rasformiranim i dužni su da u roku od osam dana od dana isteka mandata Sekretaru Sindikata ili drugom ovlašćenom licu u Stučnoj službi Sindikata zapisnički predaju pečate, arhivu i prostorije Sindikata, odnosno pečat, arhivu i prostorije sindikalne organizacije.**

 **U sličaju da je došlo do rasformiranja organa u smislu stava 6 ovog člana izborne aktivnosti u Sindikatu i sindikalnoj organizaciji sprovodi Stručna služba Sindikata.**

VII MATERIJALNA OSNOVA ZA RAD SINDIKATA

**Član 61.**

###  Materijalnu osnovu za rad i ostvarivanje funkcije Sindikata i sindikalnih organizacija čine sredstva od sindikalne članarine i drugih izvora.

**Članarina iznosi 1% od neto zarade člana.**

 **Raspodjela prikupljene članarine vrši se u proporcijama 60% sindikalnoj organizaciji, 30% Sindikatu i 10% savezu sindikata u koji je Sindikat učlanjen.**

 **Sindikalna organizacija može utvrditi i veći iznos sindikalne članarine s tim da onim dijelom iznad 1% samostalno raspolaže.**

 **Sindikalna organizacija je dužna najmanje dva puta godišnje dostaviti dokaz Sindikatu o visini mesečne članarine koja joj je uplaćena.**

 **Upotreba sindikalne članarine se strogo namjenski koristi na osnovu Pravilnika o korišćenju sindikalne članarine koji usvaja Glavni odbor Sindikata i Izvršni odbor sindikalnih organizacija.**

 **Nepoštovanje odredbi iz ovog člana povlači za sobom prestanak članstva sindikalne organizacije u Sindikatu.**

**VIII INFORMISANJE**

### Član 62.

 **Svi sindikalni organi i organizacije djeluju javno i dužni su da o svom radu obezbijede pravovremeno, istinito i potpuno informisanje.**

 **O svom radu i aktivnostima Glavni odbor informiše članstvo i organizacije pisanim putem, preko sredstava javnog informisanja i posebih sindikalnih glasila.**

**IX STRUČNA SLUŽBA**

**Član 63.**

 **U okviru Stručne službe Sindikata (u daljem tekstu: Stručna služba) obavljaju se stručni i normativni poslovi, poslovi pravne podrške, pravne zaštite, pravne pomoći i zastupanja članova sindikata, materijalno-finansijski, edukativni, informativni,arhivski i administrativno-tehnički poslovi Sindikata.**

 **Radom Stručne službe rukovodi Sekretar Sindikata koji je izabrano lice.**

 **Sekretara Sindikata bira Skupština iz reda delegata na predlog Predsjednika Sindikata.**

 **Sekretar Sindikata se bira na period od pet godina i mandat mu traje do novog izbora Sekretara.**

 **Sekretaru Sindikata mandat može prestati i prije isteka vremena na koje je bira:**

* **podnošenjem usmene ili pismene ostavke;**
* **razrješenjem;**
* **prestankom članstva u sindikatu;**
* **gubitkom poslovne sposobnosti;**
* **smrću.**

 **Sekretar Sindikata je po funkciji član Glavnog odbora, delegat Skupštine i delegat Kongresa.**

 **Sekretar:**

* **Stara se o blagovremenom i urednom radu Stručne službe, preduzima mjere u cilju sprovođenja utvrđene politike i funkcionisanja finansijskog poslovanja Sindikata;**

**- učestvuje u pripremi materijala za sjednice organa Sindikata;**

**- inicira i predlaže Predsjedniku Sindikata,Glavnom odboru i drugim organima Sindikata razmatranje određenih pitanja;**

**- stara se o realizaciji stavova, zaključaka i odluka organa Sindikata i odgovoran je za njihovo sprovođenje;**

**brine o organizovanju savjetovanja, okruglih stolova, seminara i vođenju javne rasprave o određenim pitanjima**

**- obavlja i druge poslove u skladu sa ovim Statutom i drugim aktima Sindikata.**

 **Broj organizacionih jedinica, radna mjesta, broj zaposlenih, uslovi zasnivanja radnog odnosa, opis poslova zaposlenih i druga organizaciona pitanja u okviru Stručne službe uređuju se Pravilnikom o unutrašnjoj organizaciji i sistematizaciji Stručne službe Sindikata i drugim aktima Sindikata koje donosi Skupština Sindikata na predlog Glavnog odbora.**

 **U okviru Stručne službe formira se Stručni tim Sindikata.**

 **Stručni tim se formira odlukom Glavnog odbora, a rad Stručnog tima se uređuje Pravilnikom koji donosi Glavni odbor.**

**X PRELAZNE I ZAVRŠNE ODREDBE**

**Član 64.**

 **Ova odluka stupa na snagu i primjenjuje se danom usvajanja od strane Skupštine.**

 **Ovaj Statut stupa na snagu danom usvajanja na Kongresu Sindikata.**

 **Sindikalne organizacije su dužne da u roku od tri (3) mjeseca usklade pravila, odnosno statute, odluke i ostala akta sa ovim Statutom.**

 **Izmjene i dopune ovog Statuta vrše se po postupku kojim je i donesen.**

 **Tumačenje ovog Statuta daje Statutarni odbor.**

 **Statutarni odbor obezbeđuje prečišćen tekst ovog Statuta.**

 **Izmjene i dopune Statuta između dva kongresa može vršiti Skupština.**

 **Usvajanjem ovog Statuta prestaje da važi Statut od 29. juna 2012. godine.**

 **Podgorica 11. Maj. 2019. Godine**

**V KONGRES SINDIKATA**

**UPRAVE I PRAVOSUĐA CRNE GORE**

**Skupština Sindikata Uprave i Pravosuđa CG**

**Predsjednik**

**Nenad Vučković**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**